Gimnazija Jožeta Plečnika Ljubljana

REFORME MARIJE TEREZIJE IN JOŽEFA II. TER NJIHOV POMEN

Seminarska naloga

Mentorica: Avtor:

Ljubljana, marec, 2012

Kazalo

[1. Uvod 3](#_Toc320654300)

[2. Marija Terezija in Jožef II. 3](#_Toc320654301)

[2.1 Reforme 4](#_Toc320654302)

[3. Pomen reform za Slovence 6](#_Toc320654303)

[4. Sklep 7](#_Toc320654304)

[5. Viri in literatura 7](#_Toc320654305)

**Kazalo slik:**

[Slika 1: Marija Terezija 3](file:///C%3A%5CUsers%5CMatej%5CDocuments%5C%C5%A0ola%5C4.%20letnik%5CZgodovina%20-%20Matura.docx#_Toc320654479)

[Slika 2: Jožef II. 3](file:///C%3A%5CUsers%5CMatej%5CDocuments%5C%C5%A0ola%5C4.%20letnik%5CZgodovina%20-%20Matura.docx#_Toc320654480)

# Uvod

V tej seminarski nalogi vam bom predstavil reforme vladarice habsburških dednih dežel Marije Terezije in njenega sina Jožefa II. Predstavil bom tudi kakšne posledice so le-te imele na celotno monarhijo in pa tudi na Slovence. Terizjansko-jožefinske reforme so temeljito spremenile takratni način življenja, saj je prišlo do korenitih sprememb na področju uprave, uradništva, sodstva, šolstva poleg teh pa so bile še davčno-finančne, denarne, vojaške, kmetijske itd. reforme. Poskusil jih bom ločeno opredeliti in razložiti, prav tako pa povedati vzroke in posledice, ki so stale za temi spremembami.

#  Marija Terezija in Jožef II.

Marija Terezija je bila edina ženska habsburška vladarica v 650-letnem obstoju monarhije. Bila je hčerka Karla VI., ki je izgubil moške potomce še pred svojo smrtjo, zato je oblast izvajal ona v moževem imenu. To ji uspelo zahvaljujoč *pragmatični sankciji,* katero je vpeljal njen oče, da bi ji zagotovil oblast po njegovi smrti. Vladala je od l. 1740 do 1780.

Jožef II. je bil prvorojenec Marije Terezije, zato mu je že l. 1764 priznala sovladarski položaj v habsburških deželah, po njeni smrti pa je samostojno vladal še 10 let do l. 1790. Nadaljeval je reforme, ki jih je pričela njegova mati. Bile so veliko bolj radikalne od slednje, zato se veliko stanov s tem ni strinjalo. Tako Marijo, kot Jožefa štejemo med razsvetljenske vladarje.

Slika 1: Marija Terezija

Slika 2: Jožef II.


## Reforme

Marija Terezija je z *»reformami na področju splošne, davčne uprave ter financ v posamečnih deželah in vojske začela v letih 1747-1748«* (Hozjan, Zgodovina 2, 2002, str. 274). Kljub temeljitim reformam pa večji del njenih reform ni veljal za ogrske dežele, le za avstrijske in češke. Jožef II. jo je v tem smislu prekašal, saj so njegovi zakoni veljali za celotno monarhijo.

Ena izmed najbolj potrebnih sprememb je bila **davčna reforma**. Avstrija je bila zaradi vojne v finančni krizi, zato je država morala čimprej poskrbeti za višje davčne prihodke, to pa je morala storiti z čim manjšo odvisnostjo vladarja od deželnih stanov pri odobravanju davkov. Marija Terezija je zato odpravila dotlej vsakoletno obvezno davčno privolitev stanov. Zemljiški davek je naložila celo plemstvu. Novi davki pa ne bi bili možni brez pomoči na novo vzpostavljene **zemljiške knjige** *(»popis vseh neplemiških lastnikov neke nepremičnine«*), **deželne deske** (*»popis plemiških lastnikov vseh fevdalnih – stanovskih nepremičnin«*) in **katastra** *(»natančna zemljiška mera in popis vseh obstoječih zemljišč na določenem območju[...]«*). Vse to je temeljilo na štetju prebivalstva in hiš ter na uvedbi hišnih številk. Uvedla je tudi redno pisanje **matičnih knjig** (»knjiga vseh zabeleženih krstov, porok in smrti[...].«). (Hozjan, Zgodovina 2, 2002, str. 277). Najbolj revolucionarne spremembe je s celovito davčno reformo uzakonil Jožef II., a so jo kmalu po njegovi smrti preklicali.

**Sodstvo** je doživelo spremembe na vseh področjih zakonodaje, prav tako pa so nastajala nova sodna telesa. Poenotili in objavili so zakone, ukinili mučenje in s tem povezano zasliševanje z mučenjem, odpravili so tudi že zastarele čarovniške procese. Jožefu II. je malo pred smrtjo skorajda uspelo odpraviti smrtno kazen, a mu je uspelo le ukiniti fevdalna sodišča.

V **gospodarstvu** se je dokončno odpravil merkantilizem in uveljavil fiziokratizem. Poenotile so se mere in uteži, kar je olajšalo blagovno izmenjavo.

Nesposobna **vojska** se je hitro spremenila v simbol stroge discipline. Uvedli so obvezno služenje vojske do 7 let.

Položaj kmetov se je precej izboljšal na račun **kmetijske** reforme. Kmetu se je zmanjšala in pravno uredila tlaka z uvedbo **robotnega patenta** od l. 1772, s čimer so omejili tlako na tri dni v tednu, prav tako pa so ga pravičnejše obdavčili. Največji napredek na področju kmetijstva je bil dosežen s **podložniškim oz. nevoljniškim patentom** l. 1782, s katerim so odpravili osebno odvisnost kmeta od zemljiškega gospoda. Kmetje so tako lahko odšli v mesta in se zaposlili v manufakturah.

Najbolj korenite spremembe so bile na področju **šolstva**. Osnovnega šolstva dotlej skorajda ni bilo, kjer pa je dejansko bilo, ga je vodila cerkev. Prva velika sprememba je bila, da je država odvzela cerkvi izključno pravico do šolstva, ki je postalo javno. Obvezno je bilo nižje šolanje vseh plasti prebivalstva ne glede na spol v starosti od šestih do dvanajstih let, kar je bilo uvedeno z Splošno šolsko uredbo 1774. Reforme so botrovale tudi odpor v veliko vaseh, vendar se je z grožnjami aretacije zatrl. Obstajale so tri vrste nižjih šol: normalke, glavne šole in trivialke (najosnovnejše). Tudi višje šole in univerze so doživele spremembe. Čeprav je bila cesarica precej konzervativna, predvsem na področju vere, saj ni dopuščala verske tolerance je dovolila vstop v univerze tudi nekatoličanom in vpeljala necerkvene predmete, kot npr. pravo, kar je zmanjšalo pomen teoloških predmetov. Vse skupaj je bilo pod strogim nadzorom, saj je bila od izobraževanja v veliki meri odvisna nadaljna uspešna državna uprava in oblast. Vladarica je uveljavljala načelo, pri katerem naj bi že osnovna šola po potrebi širila nemški jezik. Jožef II. je šel še dlje in v vseh višjih šolah in univerzah, tako kot že prej v upravi, sodstvu in vojski uveljavil nemščino za edini učni in uradni jezik v celi državi. To je imelo velike posledice za vse narode v monarhiji. Začela so se pojavljati huda nasprotovanja in prva nacionalna vprašanja. Čeprav so bile reforme koristne in so prinesle velike pozitivne spremembe, niso bile tako uspešne kot je bilo mišljeno, da bodo, saj je bilo v nekaterih predelih države več kot polovica ljudi nepismenih še globoko v 19. stoletju.

**Zdravstvene reforme** so povzročile boljše pogoje kirurškemu poklicu. V nekaterih bolnicah so postale obvezne obdukcije, kar je bistveno izboljšalo poznavanje vzrokov smrti. Po cepljenju lastnih otrok je Marija Terezija zmanjšala predsodke državljanov do preventivnega cepljenja, kar je še dodatno izboljšalo zdravstvene pogoje v državi.

**Cerkvene reforme** so prinesle strožji nadzor meniških redov in izostrenje cerkvenih določil. Marija Terezija je razpustila tudi jezuitski red l. 1773 v Rimu. Jožef II. velja za najodmevnejšega reformatorja cerkvene uprave nasploh. Uzakonil je popolno svobodo vseh veroizpovedi v državi, s tem pa so lahko nekatoliki opravljali državne službe, ki jih prej niso smeli. Ukinil je veliko samostanov, ki niso prinašali koristi državi. Z njihovim ogromnim premoženjem, ki ga je zasegla država so lahko duhovniki začeli dobivati redne plače. Preuredil je tudi meje tedanjih župnij in ustanovil nove škofije in župnije, s čimer pa je vplival na verovanje ljudskih množic.

# Pomen reform za Slovence

V letih vladavine Marije Terezije je znotraj slovenskih etničnih meja živelo približno 900.000 prebivalcev. Večina prebivalcev je bila kmečka. Povprečna mesta so štela le od 600 do 1700 ljudi. Mestno prebivalstvo je bilo v večini, vaško pa skoraj brez izjeme nepismeno.

Na Slovenskem so nastala nova okrožja – kresije s sedeži v veliko slovenskih mestih. Število uradništev je v naših deželah počasi naraščalo, čeprav so veliko funkcionarjev pripeljali od drugod.

Slovenci smo v tem času dobili osnovnošolstvo. Blaž Kumerdej je l. 1771 sestavil načrt za slovenske osnovne šole, v katerem je zahteval materinščino pri pouku. Glavni problem zaostalosti na Kransjkem je bilo neznanje branja in pisanja med podeželskimi otroci. To je bilo razumljivo, saj je bilo pomankanje učiteljskega kadra in učbenikov. Zaradi nerazumevanje snovi v nemškem jeziku so mogli kmalu vsaj v trivialkah upoštevati slovenščino, ponekod pa le dvojezični pouk. Število osnovnih šol je drastično naraščalo.

V času Marije Terezije se je ukinil oglejski patriarhat l. 1751 in leto zatem se je ustanovila Goriška nadškofija za celoten avstrijski del nekdanjega patriarhata. V času Jožefa II. pa se je ob ukinitvah veliko meniških redov in veliko malenkostih v cerkvah ukinila tudi Goriška nadškofija, s tem pa se je povzdignila na novo nastala Ljubljanska nadškofija, ki je imela celo prevlado nad štirimi sosednjimi škofijami. Z uvedbo večih novih župnij se je poglobila kmečka religioznost.

Tudi na Slovenskem podeželju ni manjkalo sprememb. Marija Terezija je razvijala vinogradništvo, sadjarstvo, čebelarstvo, prav tako pa so širile nove poljedelske kulture; fižol, detelja, koruza, počasi pa tudi krompir. Odpravila je tudi triletno kolobarjenje in ga zamenjala z uvedbo hlevskega gnoja, zato se je vse večje število kmetij usmerilo v hlevsko živinorejo. Nastajale so kmečke družbe.

Kljub mnogim izboljšavam kmetje niso bili povsem zadovoljni. Ostalo jim je še veliko bremen in obvez, poleg vseh nerešenih sporov s fevdalci.

# Sklep

Reforme Marije Terezije in Jožefa II. so prinesle velike spremembe v vseh pogledih življenja na vseh področjih ne glede na stan. Ugled države se je v tem času zelo izboljšal in zaradi svojih razsvetljenskih načel in idej je kmalu postala zgled za ostale evropske države. Čeprav je bilo veliko reform ukinjenih kmalu po smrti vladarice in njenega sina, pa je bil to začetek za vse nadaljnje poskuse izboljšav države.

Slovenci smo prvič dobili osnovno šolo, kar je zelo pripomoralo k izobrazbi, prav tako pa so se začela prva nacionalna vprašanja in slovensko narodno prebujenje, saj so se zaradi prevelikega ponemčevanja začele težnje po lastnem Slovenskem jeziku v šolstvu, kasneje pa še drugje.

# Viri in literatura

* HOZJAN, Andrej: Zgodovina 2: učbenik za 2. letnik gimnazije. DZS, Ljubljana, 2002
* http://en.wikipedia.org/wiki/Maria\_Theresa#Reforms
* http://sl.wikipedia.org/wiki/Jo%C5%BEef\_II.\_Habsbur%C5%A1ko-Lotarin%C5%A1ki
* http://sl.wikipedia.org/wiki/Marija\_Terezija

Slikovno gradivo:

* http://en.wikipedia.org/wiki/File:Joseph\_Hickel\_Joseph\_II.jpg
* http://www.oceansbridge.com/oil-paintings/product/89447/queenmariatheresia